15. 9. 92 De Europæiske Fællesskabers Tidende Nr. L 270/27 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 2. september 1992 om dyresundhedsmæssige betingelser og udstedelse af sundhedscertifikat ved indførsel af koembryoner fra tredjelande (92/471/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 89/556/EØF af 25. september 1989 om fastsættelse af veterinærpolitimæs- sige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande (1), ændret ved direktiv 90/425/EØF (?), særlig artikel 9 og 10, og ud fra følgende betragtninger : Listen over tredjelande, hvorfra medlemsstaterne tillader indførsel af embryoner af tamkvæg, blev opstillet ved Kommissionens beslutning 91/270/EØF () ; i Kommissionens beslutning 92/452/EØF ()) er der opstillet en liste over embryonindsamlingsteam for en række tredjelande på listen i beslutning 91/270/EØF, som til sin tid vil blive suppleret med nye oplysninger for andre tredjelande ; der bør fastsættes dyresundhedsmæssige betingelser og sundhedscertifikater, som kræves ved indførsel af koem- bryoner fra tredjelande ; () EFT nr. L 302 af 19. 10. 1989, s. 1. () EFT nr. L 224 af 18. 8. 1990, s. 29. () EFT nr. L 134 af 29. 5. 1991, s. 56. () EFT nr. L 250 af 29. 8. 1992, s. 40. de kompetente myndigheder i det tredjeland, hvori der er indsamlet embryoner bestemt til udførsel til Fællesskabet, har forpligtet sig til at påse, at sådanne embryoner er blevet indsamlet og behandlet af godkendte embryonind- samlingsteam, der står under tilsyn, og at de kommer fra dyr, hvis sundhedstilstand er tilfredsstillende, at de er blevet opbevaret og transporteret i henhold til de regler, der bevarer deres sundhedstilstand, og at de under trans- porten ledsages af et sundhedscertifikat til sikring af, at denne forpligtelse er blevet overholdt ; de kompetente veterinærmyndigheder i tredjelandene på listen har forpligtet sig til at underrette Kommissionen og medlemsstaterne pr. telex eller telefax inden 24 timer efter bekræftelse af forekomsten af en af følgende sygdomme : kvægpest, mund- og klovesyge, oksens ondar- tede lungesyge, bluetongue, epizootisk hæmoragisk sygdom, Rift Valley fever eller smitsom vesikulær stoma- titis eller om indførelse af vaccination mod disse sygdomme ; dyresundhedssituationen i tredjelandene på listen er tilfredsstillende i henseende til indførsel af koembryoner, og veterinærtjenesterne i disse lande er velstrukturerede og -organiserede ; dyresundhedscertifikatet er således affattet, at det kan dække dyresundhedssituationen i de enkelte tredjelande ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité —